**ПРАТЕНИЧКО ПРАШАЊЕ**

од пратеникот Горан Сугаревски, поставено на 53-тата седница

на Собранието на Република Македонија, одржана

на 4 мај 2009 година

 Пратеничкото прашање гласи:

Како ќе се спроведува екстерното оценување на учениците, а со тоа и на наставниците по електронски пат како што е најавено и подготвено кога голем дел од компјутерите во училиштата не се во функција од најразлични причини. Дали со овој концепт на имплементација на ова законско решение кое патем е дадено и на Уставен суд, владеачката ВМРО ДПМНЕ сака да се пресмета со наставниот кадар кој не припаѓа на нивната партија, или коалициските партнери и не ја поддржува нивната политика.

Кој е механизмот за заштита на просветните работници од политичкиот реваншизам криејќи се од резултатите од екстерното оценување, бидејќи по потреба тие резултати можат да бидат штелувани. Значи, како што знаеме во голем број на училишта информатичката опрема е неправилно инсталирана, не се чува на најсоодветен начин и постојано нормално е уништувана од страна на несовесните ученици. Наставниците се сведени на чувари и пребројувачи на делови на опремата. Во услови на задоцнето обучување на наставниот кадар за користење на компјутерите во наставата како тие ќе бидат ставени во функција за екстерното оценување.

 Прашањето го упатувам до министерот за образование и наука.